AVTALE OM OPSJON OG OVERDRAGELSE AV FILMRETT (gjelder både filmmanuskript og annet litterært verk)

Mellom

[NAVN PÅ PRODUKSJONSSELSKAP]

Adresse: [FYLL INN]

Org. nr.: [FYLL INN]

(heretter kalt Produsenten)

og

[NAVN PÅ RETTIGHETSHAVER]

Adresse: [FYLL INN]

(heretter kalt Rettighetshaver)

(i fellesskap kalt «Partene»)

er følgende avtale (heretter kalt Avtalen) inngått mellom partene vedrørende opsjon på filmrettighetene til en [FYLL INN TYPE AUDIOVISUELL PRODUKSJON (EKS. SPILLEFILM, TV-DRAMA, DOKUMENTARFILM, KORTFILM)] med arbeidstittelen «[TITTEL]». Rettighetene knytter seg til materiale som så langt er utviklet av Rettighetshaver(ne), herunder filmmanuskript, manus til litterært verk m.m. (heretter kalt Verket).

1. **Bakgrunn for avtalen**

Rettighetshaver(ne) hadde den opprinnelige ideen om Verket og har tidligere [FYLL INN INFORMASJON OM GANGEN I PROSJEKTET FREM TIL NÅ].

Den videre utformingen av Verket har skjedd

\_\_\_\_ av Rettighetshaver alene

\_\_\_\_ av Rettighetshaver i fellesskap med:

1. **Filmrett**

Avtalen gjelder filmrett til Verket. Med filmrett menes en tidsbegrenset enerett til å benytte Verket som grunnlag for en [FYLL INN TYPE AUDIOVISUELL PRODUKSJON (EKS. SPILLEFILM, TV-DRAMA, DOKUMENTARFILM, KORTFILM)].Rettighetshaver(ne) har i tillegg enerett til å gjøre Verket tilgjengelig for allmennheten gjennom spredning, visning, overføring og offentlig fremføring iht. åndsverklovens regler.

1. **Opsjon på filmrett**

Rettighetshaver(ne) gir Produsenten opsjon på filmrett til Verket for tolv (12) måneder regnet fra denne avtales undertegnelse.

1. **Fornyelse av opsjon**

Produsenten har rett til å fornye opsjonen to ganger med inntil seks (6) måneder av gangen ved skriftlig varsel til Rettighetshaver(ne) innen hver opsjonsperiodes utløp. Utover dette kan opsjonen bare forlenges dersom Partene er enige i dette.

1. **Vederlag for opsjonen**

*(Vi ber deg uansett ta kontakt med NFF for juridisk veiledning og forhandlingsbistand)*

For den første opsjonen betaler Produsenten Rettighetshaver(ne) 10% av minimumsvederlag eller avtalt vederlag for filmrett:

\_\_\_\_ for manus spillefilm kr. 44.333 *(tilsvarer 10% av minimumsvederlag for filmrett KPI-justert 01.05.2022. Beløpet oppjusteres årlig iht. KPI)*

\_\_\_\_ for manus TV-drama kr. 44.33 *(anbefalt av NFF)*

\_\_\_\_ for manus dokumentar kr. [BELØP] *(kontakt NFF)*

\_\_\_\_ for manus kortfilm kr. [BELØP] *(kontakt NFF)*

\_\_\_\_ for manus annen type produksjon kr. [BELØP] *(kontakt NFF)*

Vederlaget for den første opsjonen forfaller ved undertegnelse av denne avtale.

For hver fornyelse av opsjonen, betales 5 % av minimumsvederlag eller avtalt vederlag for filmrett. Disse vederlag forfaller forskuddsvis ved hver fornyelsesdato.

Alle opsjonsvederlag deles likt dersom det er flere Rettighetshavere, og ikke annen innbyrdes fordeling mellom Rettighetshaver(ne) fremgår av denne avtale.

Det som er betalt for opsjonen(e) går til fradrag i vederlaget for filmretten.

1. **Dersom opsjon til filmrett ikke benyttes**

Dersom Produsenten ikke har gitt Rettighetshaver(ne) skriftlig varsel og betalt Rettighetshaver(ne) opsjonsvederlag innen fristene etter Avtalens punkt 3–5, faller alle rettigheter tilbake til Rettighetshaver(ne). Rettighetshaver(ne) beholder ethvert utbetalt opsjonsvederlag etter denne avtale uavkortet. Avtaleforholdet mellom partene avsluttes for øvrig, uten videre rettsvirkninger.

Dersom rettighetene til Verket faller tilbake til Rettighetshaver(ne) i henhold til første ledd, og Produsenten etter inngåelse av Avtalen selv har utviklet eller har ervervet materiale som er utviklet på grunnlag av eller tilknyttet til Verket og som er vernet av opphavsrett (heretter kalt Utviklingsmaterialet), skal Rettighetshaver(ne) ha rett, men ikke plikt, til å overta dette materialet. Dersom prosjektet deretter blir igangsatt av en ny produsent, er (den første) Produsenten berettiget til å få kompensert dokumenterte og rimelige utgifter i forbindelse med utvikling av Utviklingsmaterialet og/eller erverv av rettigheter til Utviklingsmaterialet i henhold til revidert regnskap. Beløpet forfaller til betaling på Produksjonens første opptaksdag. Rettighetshaver(ne) er forpliktet til å opplyse den nye produsenten om Produsentens kompensasjonsrett. Dersom slike utgifter ikke tilbakebetales til Produsenten, er Rettighetshaver(ne)/ny produsent ikke berettiget til å igangsette produksjon av prosjektet.

1. **Dersom opsjon til filmrett benyttes**

*7.1 Overdragelse av filmrett*

Dersom Produsenten har oppfylt alle sine forpliktelser etter Avtalens punkt 3–5, overdrar Rettighetshaver(ne) til Produsenten filmretten til Verket for en periode på [ANTALL] år, regnet fra datoen Produsenten gir Rettighetshaver(ne) skriftlig varsel om at den vil benytte opsjonen, slik at Produsenten kan benytte Verket som grunnlag for innspilling av en [TYPE PRODUKSJON].

\_\_\_\_i én del med spilletid beregnet til [ANTALL ] minutter.

\_\_\_\_i flere episoder, i dette tilfelle beregnet til [ANTALL] episoder á [ANTALL] minutter per episode.

*(Dette har betydning for størrelsen av Filmrettsvederlaget for TV-drama, dokumentar m.m., hvor det ofte beregnes en minuttpris)*

For medlemmer av Norsk filmforbund med forvaltningskontrakt med F©R reguleres opphavsrettigheter i Avtale om rettigheter mellom Virke produsentforeningen og Norsk filmforbund/F©R av. 09.05.2017 *(Gjelder for produksjoner med kino som primærvindu)*, eller i Avtale om rettigheter mellom Virke produsentforeningen og Norsk filmforbund/F©R av. 29.10.2016. *(Gjelder for produksjoner som ikke har kino som primærvindu)*

*7.2 Vederlag for filmrett*

For filmretten til Verket betaler Produsenten til Rettighetshaver(ne) et vederlag på totalt:

\_\_\_\_ for spillefilm kr. 443.334 *(minimumsvederlag for filmrett KPI-justert 01.05.2022. Beløpet oppjusteres årlig iht. KPI)*

\_\_\_\_ for manus TV-drama kr. 443.334 *(anbefalt av NFF)*

\_\_\_\_ for manus dokumentar kr. [BELØP] *(kontakt NFF)*

\_\_\_\_ for manus kortfilm kr. [BELØP] *(kontakt NFF)*

\_\_\_\_ for manus annen type produksjon kr. [BELØP] *(kontakt NFF)*

Utbetalt forskudd på kr. [BELØP] skal gå til fradrag, jf. punkt 5. Vederlaget for filmretten forfaller til betaling innen 14 (fjorten) dager fra Rettighetshaver(ne) har mottatt skriftlig varsel om at Produsenten har foretatt produksjonsbeslutning, eller senest første opptaksdag.

Filmrettsvederlag deles likt dersom det er flere Rettighetshavere, og ikke annen innbyrdes fordeling mellom Rettighetshaver(ne) fremgår av denne avtale.

*7.3 Royalty*

**7.3.1 Royalty av Produsentens inntekter**

I tillegg til filmrettsvederlag har Rettighetshaver(ne) krav på royalty av Produsentens inntekter fra utnyttelsen av Verket etter følgende vilkår:

\_\_\_\_Etter at egenfinansieringen i produksjonen Rettighetshaver(ne) har jobbet på er tjent hjem (“recoupet”) betaler Produsenten til Rettighetshaver(ne) en royalty på [PROSENTANDEL] % av alle Produsentens inntekter minus [PROSENTANDEL]% (administrasjonsgodtgjørelse).

\_\_\_\_Etter at egenfinansieringen i produksjonen Rettighetshaver(ne) har jobbet på er tjent hjem (“recoupet”), og etter fratrekk av et tillegg på maksimalt [PROSENTANDEL] % til dekning av rimelige, dokumenterte og relevante administrasjonskostnader, betaler Produsenten til Rettighetshaver(ne) en royalty på [PROSENTANDEL] % av alle Produsentens inntekter. *(Kontakt NFF for bistand med valg av beregningsgrunnlag for royalty)*

Med Produsentens inntekter menes i denne sammenheng alle inntekter avregnet til og mottatt av produksjonsselskapet, fratrukket egenfinansieringen.

Med egenfinansieringen menes i denne sammenheng produksjonsselskapets egen investering og andres investering inklusive ev. forhåndsavtalt avkastning, tilbakebetalingspliktig del av offentlige og/eller private fond og tilskudd og eventuelle arbeidskreditter.

Fordeling av royalty mellom flere Rettighetshavere som har rettigheter i Verket skal skje proratarisk i forhold til den enkelte Rettighetshavers arbeid.

**7.3.2 Royalty ved salg av remakerettigheter**

Dersom det gjøres et remake-salg av produksjonen betaler Produsenten til Rettighetshaver(ne) en royalty på minst [PROSENTANDEL] % av alle Produsentens inntekter med salget minus dokumenterte og relevante kostnader, oppad begrenset til [PROSENTANDEL] %.

**7.3.3 Royalty for utnyttelse av øvrige avledede rettigheter**

*(Kontakt NFF)*

*7.4 Avregning og utbetaling*

Produsenten skal gi opplysninger om de forhold som ligger til grunn for beregningen av royalty slik at den royaltyberettigede får en oversikt over avregningene og kan føre nødvendig kontroll i tråd med åndsverklovens bestemmelser om avregning og kontroll (§ 70). All informasjon bør gis skriftlig.

Avregning og utbetaling av royalty skal skje minst én gang i året. Det følger av åndsverkloven § 70 at opphaver kan kreve at produsentens regnskaper, bokføring og lagerbeholdning, samt attestasjoner fra den som har brukt verket, stilles til rådighet for en av opphaveren oppnevnt statsautorisert eller registrert revisor.

Dersom slik gjennomgang av Produsentens regnskaper m.m. viser et avvik på mer enn 10 % i den royaltyberettigedes disfavør, betaler Produsenten alle kostnadene ved kontrollen og senest 14 dager fra avviket oppdages utbetaler skyldig beløp til den royaltyberettigede.

I tillegg til royaltyavregninger m.m. som følger av bestemmelsene i denne avtale eller regiavtale, plikter Produsenten plikter å gi opplysninger om alle sider av prosjektets gjennomføring som måtte være av interesse for Rettighetshaveren, herunder finansiering og økonomi. All informasjon som kan være av betydning for Rettighetshaveren skal gis skriftlig.

Produsenten har ikke rett til å overdra produksjons- og fremføringsrettigheter m.m. til tredjemann uten Rettighetshaver(ne)s samtykke utover det som er avtalefestet. Denne bestemmelsen gjelder ikke ved en eventuell overdragelse av disse rettighetene for å sikre gjennomføringen av produksjonen, eller ved salg av produksjonsselskapet. Ved slik overdragelse eller salg er erververen forpliktet på samme måte som Produsenten etter denne avtale. Dersom Produsenten ved kontraktsperiodens utløp eller særskilt fastsatte frister for utnyttelse ikke inngår ny avtale om overføring av rettighetene, tilbakeføres ubenyttede rettigheter de overførte, men ikke benyttede rettigheter til Rettighetshaver(ne).

*7.5 Ideelle rettigheter*

Rettighetshaver(ne) har krav på å bli kreditert som [TITTEL] etter god skikk i bransjen i alle sammenhenger hvor Verket blir presentert. Krediteringens form skal være fremtredende og minst like fremtredende som all annen kreditering i forbindelse med Filmverket. Ved bruk av rulletekst på tv eller liknende mediekanaler skal krediteringen være i samsvar med kanalens alminnelige praksis. I den utstrekning Produsentene kan kontrollere dette skal krediteringen være tydelig og fullt lesbar og normalt forståelig for seeren. Rettighetshaver(ne) skal krediteres med fagfunksjon og fullt navn, med mindre Rettighetshaver(ne) har oppgitt alias eller har andre krediteringsønsker.

Videre oppfordres til at initialene «NFF» *(for medlemmer av Norsk Filmforbund)* står bak Rettighetshaver(ne)s navn på alle krediteringer for NFFs medlemmer. Rettighetshaver(ne)s og Verkets kunstneriske integritet skal ivaretas under produksjonsprosessen og etter ferdigstillelse.

1. **Konkurs og erstatning m.m.**

I tilfelle Produsentens konkurs eller vesentlig betalingsmislighold faller de rettigheter Rettighetshaver(ne) har overdratt til Produsenten tilbake til Regissøren 30 dager etter konkursbegjæring har kommet inn, eller 30 dager etter skriftlig varsel om betalingsmislighold har kommet frem, med mindre det er stilt en full og betryggende sikkerhet for at alle skyldige ytelser, herunder også for tiden forut for konkursbegjæring/skriftlig varsel, vil bli betalt innen forfall, eller betaling faktisk har skjedd.

1. **Tvisteutvalg og verneting**

Tvist om forståelsen av denne avtalen skal først søkes løst ved forhandlinger mellom Rettighetshaver(ne) og Produsent, eventuelt med tillitsvalgt eller dennes deltakelse. Dersom forhandlinger som nevnt ikke fører frem skal tvisten søkes løst i et utvalg bestående av 1 representant fra henholdsvis NFF og PF. NFF og PF kan i den forbindelse enes om å utpeke en uavhengig tredjeperson til å megle mellom partene. Om partene ikke enes på denne måten kan det besluttes at den uavhengige tredjepersonen innen en gitt frist treffer en endelig beslutning som skal anses bindende mellom partene. Dersom endelig beslutning ikke treffes av en uavhengig tredjeperson kan tvisten fremmes for domstolene. Oslo Tingrett avtales som verneting.

1. **Videre engasjement**

Dersom Rettighetshaver(ne) skal engasjeres som regissør eller inneha andre roller underveis i den videre bearbeidelsen av Verket er partene enige om at vilkårene for slikt engasjement skal fastsettes i en egen avtale mellom Partene. Slik avtale skal inngås på markedsmessige vilkår og følge kollektive bransjeavtaler, bransjepraksis og standardavtaler utarbeidet av NFF for den typen arbeid det gjelder.

*Denne avtale i fire (4) eksemplarer – ett til hver av partene, ett til Norsk Filmforbund og ett til produsentens arbeidsgiverorganisasjon.*

*[STED]*, [DATO]

\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_

Produsenten Rettighetshaver(ne)